Bultfontein - Wikipedia

# Bultfontein

### vanuit Wikipedia, die vrye ensiklopedie.

Bultfontein is 'n dorp in die provinsie Vrystaat (Suid-Afrika), 97 kilometer noord van Bloemfontein. Sy geskiedenis begin in die jaar 1874. Die dorp het sy ontstaan te danke aan 'n sterk fontein, wat op die bult ontspring het. Dit was eers deel van die plaas Kameeldorings. Boesmans, Voortrekkers en wilde diere het by die bron kom water drink.

Bultfontein se fontein-area is omskep in 'n park genaamd Parabaai. Die park het sy onstaan te danke gehad aan Meneer Gerrit Viljoen (1893-1968), wie se idee dit was om die park te ontwikkel en te gestig het.

Bultfontein is ryk aan geskiedenis, naamlik: Die Boereoorlog, vliegveld en die Boesmans. In die dorp se ou begraafplaas is Engelse soldate begrawe, wat tydens die oorlog gesneuwel het. Die vliegveld is deur DJ Viljoen, seun van Gerrit Viljoen, en ander vennote soos Mev. Sannie Bekker. Bultfontein beskik oor 'n groot hoeveelheid goud en diamante. Myne sou op die dorp gestig word, maar het nooit gerealiseer nie.

Die plaas Bultfontein het eers aan Andrew Murray behoort, voor dit 'n dorp geword het. Bultfontein het 'n bevolking van omtrent 'n 1000 mense en maak deel uit van die Munisipaliteit van Tswelopele.

Ontsluit van "http://af.wikipedia.org../../../b/u/l/Bultfontein.html"

Kategorie: Vrystaat

##### Views

- Artikel
- Bespreking
- Huidige wysiging

##### Soek

##### Ander tale

- English